b"\n_START_ARTICLE_\nSat\xc3\xa8l\xc2\xb7lit irregular\n_START_PARAGRAPH_\nEn astronomia, un sat\xc3\xa8l\xc2\xb7lit irregular \xc3\xa9s un sat\xc3\xa8l\xc2\xb7lit natural que segueix una \xc3\xb2rbita distant, inclinada i sovint exc\xc3\xa8ntrica i retr\xc3\xb2grada. Es creu que van ser capturats pel planeta, contr\xc3\xa0riament als sat\xc3\xa8l\xc2\xb7lits regulars, que es formen in situ._NEWLINE_S'han descobert noranta-tres sat\xc3\xa8l\xc2\xb7lits irregulars des del 1997, orbitant els quatre gegants gasosos (J\xc3\xbapiter, Saturn, Ur\xc3\xa0 i Nept\xc3\xba). Abans del 1997, nom\xc3\xa9s se'n coneixien deu, incloent Febe, el sat\xc3\xa8l\xc2\xb7lit irregular m\xc3\xa9s gran de Saturn, i Himalia, el sat\xc3\xa8l\xc2\xb7lit irregular m\xc3\xa9s gran de J\xc3\xbapiter. S\xc3\xadcorax, el sat\xc3\xa8l\xc2\xb7lit irregular m\xc3\xa9s gran d'Ur\xc3\xa0, va ser descobert el 1997. Actualment es creu que van ser capturats d'\xc3\xb2rbites helioc\xc3\xa8ntriques a prop de les seves localitzacions actuals, poc despr\xc3\xa9s de la formaci\xc3\xb3 del seu planeta. Una teoria alterativa afirma que es van originar al cintur\xc3\xb3 de Kuiper, tot i que no concorda amb les observacions."